Iulia Domna
Iulia Domna (nata anno 170; mortua 217) fuit uxor imperatoris Septimii Severi, mater Caracallae et Getae, matertera Elagabali et Alexandri Severi.

Vita 
Iulia Domna fuit filia minor natu Iulii Bassiani (qui e stirpe regum divinorum Emesae ipse fit pontifex dei El-Gabal sive Elagabali) sororque Iuliae Maesae. Severo nupsit anno 187, qui in somnio (ut postea praetendit) divam Faustinam thalamum nuptiale in templo Veneris adornantem viderat.

Anno 217 Iulia Domna cum Caracalla in expeditione contra Parthos profecta est. Ibi, imperatore a militibus interfecto, illa vim sibi intulit.

Fortuna 
Fabulam biographicam de Iulia Domna titulo Ego Iulia Sanctiagus Posteguillo anno 2017 divulgavit.

Fontes 
 Cassius Dio Cocceianus, Historia Romana
 Herodianus, Ab excessu divi Marci
 Historia Augusta: "Septimius Severus", "Antoninus Caracalla", "Macrinus"

Notae

Nexus externi 
 Iulia Domna apud women-philosophers.com
 De Iulia Domna
 De nummis Iuliae Domnae et Septimii Severi fortasse Emesae incusis

Bibliographia 
 Nabia Abbott, "Pre-Islamic Arab Queens" in American Journal of Semitic Languages and Literatures vol. 58 (1941) pp. 1-22

Romani antiqui
Uxores imperatorum Romanorum
Nati 170
Mortui 217
Septimius Severus
Caracalla
Elagabalus
Mulieres